CELEX: 32015D0570
Language: lv
Date: 2015-04-07 00:00:00
Title: Komisijas Īstenošanas lēmums (ES) 2015/570 ( 2015. gada 7. aprīlis ), ar ko apstiprina plānu Āfrikas cūku mēra apkarošanai savvaļas cūku populācijā konkrētos Igaunijas un Latvijas apgabalos (izziņots ar dokumenta numuru C(2015) 2200)

9.4.2015   
            
            
               LV
            
            
               Eiropas Savienības Oficiālais Vēstnesis
            
            
               L 93/80
            
         KOMISIJAS ĪSTENOŠANAS LĒMUMS (ES) 2015/570
   (2015. gada 7. aprīlis),
   ar ko apstiprina plānu Āfrikas cūku mēra apkarošanai savvaļas cūku populācijā konkrētos Igaunijas un Latvijas apgabalos
   
      
         (izziņots ar dokumenta numuru C(2015) 2200)
      
   
   (Autentisks ir tikai teksts igauņu un latviešu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 27. jūnija Direktīvu 2002/60/EK, ar ko paredz īpašus noteikumus cīņai pret Āfrikas cūku mēri un groza Direktīvu 92/119/EEK attiecībā uz Tešenas slimību un Āfrikas cūku mēri (1), un jo īpaši tās 16. pantu,
   tā kā:
   
               (1)
            
            
               Ar Direktīvu 2002/60/EK ievieš obligātos Savienības pasākumus, lai kontrolētu Āfrikas cūku mēri, tostarp tos pasākumus, kas jāpiemēro, ja tiek saņemts apstiprinājums par Āfrikas cūku mēri savvaļas cūkām.
            
         
               (2)
            
            
               Igaunija un Latvija 2014. gadā apstiprināja Āfrikas cūku mēra klātbūtni savvaļas cūku populācijā, un tās ir pieņēmušas slimības kontroles pasākumus, kā paredzēts Direktīvā 2002/60/EK. Lai noteiktu atbilstīgus kontroles pasākumus un lai novērstu slimības izplatīšanos, Komisijas Īstenošanas lēmuma 2014/709/ES (2) pielikumā ir noteikts Savienības saraksts ar augsta riska apgabaliem. Minētā pielikuma I, II un III daļā ir uzskaitīti Igaunijas un Latvijas apgabali, kuros jāīsteno slimības apkarošanas plāni.
            
         
               (3)
            
            
               Ņemot vērā epidemioloģisko situāciju un saskaņā ar Direktīvu 2002/60/EK Igaunija un Latvija iesniedza Komisijai plānus Āfrikas cūku mēra apkarošanai to attiecīgajos apgabalos.
            
         
               (4)
            
            
               Komisija ir izskatījusi Igaunijas un Latvijas iesniegtos plānus un konstatējusi, ka tie atbilst Direktīvai 2002/60/EK.
            
         
               (5)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Igaunijas 2014. gada 11. decembrī iesniegtais plāns Āfrikas cūku mēra apkarošanai Īstenošanas lēmuma 2014/709/ES pielikumā minētajos apgabalos ir apstiprināts.
   2. pants
   Latvijas 2014. gada 26. septembrī iesniegtais plāns Āfrikas cūku mēra apkarošanai Īstenošanas lēmuma 2014/709/ES pielikumā minētajos apgabalos ir apstiprināts.
   3. pants
   Igaunijā un Latvijā stājas spēkā normatīvie un administratīvie akti, kas vajadzīgi, lai īstenotu 1. un 2. pantā minētos plānus.
   4. pants
   Šis lēmums ir adresēts Igaunijas Republikai un Latvijas Republikai.
   
      Briselē, 2015. gada 7. aprīlī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 192, 20.7.2002., 27. lpp.
   
   
      (2)  Komisijas 2014. gada 9. oktobra Īstenošanas lēmums 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs un ar ko atceļ Īstenošanas lēmumu 2014/178/ES (OV L 295, 11.10.2014., 63. lpp.).